'पेट्रोल का दाम देशी घी के दाम को भी पार करेगा'  
राजद सुप्रीमो और पूर्व केंद्रीय मंत्री लालू प्रसाद ने कहा कि वर्तमान समय में कोई ऐसा सामान नहीं है जो महंगाई से प्रभावित हुए बिना रहा है।
राजद सुप्रीमो और पूर्व केंद्रीय मंत्री लालू प्रसाद ने कहा कि वर्तमान समय में कोई ऐसा सामान नहीं है जो महंगाई से प्रभावित हुए बिना रहा है और पेट्रोल का दाम तो देशी घी के दाम को भी पार कर जाएगा।  राजद सुप्रीमो ने कहा कि देश में कमरतोड़ महंगाई है और इससे लोग तबाह हैं पर केंद्र एवं राज्य सरकारें इसका समाधान निकालने की बजाए इसकी जिम्मेदारी एक-दूसरे पर थोपने में लगी हैं।  चारा घोटाला मामले में पटना स्थित सीबीआई अदालत में उपस्थित नहीं होने के बारे में पूछे जाने पर लालू ने कहा कि उनकी तबियत ठीक नहीं होने के कारण अदालत में उपस्थित नहीं हो सकने की अनुमति उन्होंने ले ली थी। उन्होंने कहा कि अगली सुनवाई के दौरान वह अदालत के समक्ष उपस्थित रहेंगे।